Politi og beredskab rykkede ud til branden kort før klokken 17.30. Det viste sig, at den tilsyneladende var opstået i nogle elinstallationer i en kontorbygning, fortæller vagtchef hos Nordjyllands Politi, Jan Stagsted. Hele bygningen brændte ned, før flammerne blev slukket. Ingen mennesker kom til skade. Efter slukningsarbejdet blev en dyrlæge tilkaldt for at tilse nogle svin i en nærliggende staldbygning. Redningsmandskabet ville sikre sig, at dyrene ikke var blevet røgforgiftet.

Referat:
Alarmcentralen i Aalborg modtog lørdag et opkald om en brand på en gård i Vokslev ved Nibe.